Arthur Broberg

Uno Arthur Alexander Broberg (5. maaliskuuta 1856 Karjalohja – 11. elokuuta 1941 Helsinki) oli suomalainen pankkivirkamies ja ruotsin kielellä kirjoittanut runoilija.

Brobergin vanhemmat olivat tehtaanhoitaja Johan Gustaf Broberg ja Elvira Jacobina Forss. Broberg pääsi ylioppilaaksi vuonna 1876. Arthur Broberg oli naimisissa vuodesta 1884 Selma Charlotta Forssin (k. 1938) kanssa.

Broberg toimi Suomen Pankissa ylimääräisenä virkamiehenä 1879–1886, pääkonttorin kirjurina 1886–1887, Mikkelin konttorin pankinkomissaarina 1887–1895 ja Kotkan konttorin pankinkomissaarina 1895–1904. Hän oli Suomen Pankin pääkonttorin ylikamreerina 1904–1914 ja pankin johtokunnan jäsenenä 1914–1924. Viimeksi Broberg oli Siviilivirkakunnan leski- ja orpokassan palveluksessa 1924–1937.

Broberg oli Mikkelin rahatoimikamarin varapuheenjohtaja 1891–1895 sekä Kotkan kaupunginvaltuuston jäsen 1900–1904.

Broberg oli Tidning för Finlands handel och industri-lehden vastaavana toimittajana ja vuodesta 1906 alkaen Mercator-lehden toimittajana. Hän julkaisi myös runoja nimimerkillä  —r—r—g Finsk Tidskrift-aikakauslehdessä.

Lähteet 
  (vanhentunut linkki)

Viitteet

Suomalaiset virkamiehet
Suomalaiset runoilijat
Suomen Pankin johtajat
Vuonna 1856 syntyneet
Vuonna 1941 kuolleet